Деметриос Кокидис

**Деметриос Кокидис** (грчки: Δημήτριος Κοκκίδης; 4 ноември 1840 – 11 февруари 1896 година) бил астроном, математичар, физичар, професор и декан. Кокидис бил четвртиот претседател на Атинската опсерваторија по смртта на Јохан Фридрих Јулиус Шмит. Бил еден од ретките грчки астрономи од 20 век по Георгиос Константинос Вурис и Јоанис Пападакис. Направил опширно истражување и пишувал статии за Меркур, Сонцето, Месечината и разни метеоролошки феномени.
 
Деметриос бил роден во Атина. Неговиот татко бил грчкиот воен херој Космас Кокидис. Козмас предавал и на Евелпидон, а братот на Деметриос, Ификратис Кокидис бил истакнат воен инженер. Од млада возраст, Деметриос покажал знаци на повисока интелигенција и го привлекол вниманието на грчкиот претприемач и филантроп Симон Синас. Деметриос студирал астрономија на Универзитетот во Берлин и на Берлинската опсерваторија под надзор на Јохан Франц Енке. Неговата дисертација во 1862 г. била насловена *Варијации на [[Деклинација (астрономија)|деклинациите]] на ѕвездите θ Голема Мечка и β Драко (Variationibus Declinationum Stellarum θ Ursae Majoris et β Draconis)*. Студирал и во Париз до 1877 година.

Деметриос се вратил во Грција и предавал на три различни институции додека пишувал за две публикации *Парнасос* и *Естија*. Кратко работел како декан на Филозофската школа која била дел од Универзитетот во Атина. За неговиот истакнат придонес во областа на астрономијата, бил награден со Орденот на Спасителот од Грција. Слични награди добил и од Шпанија и Прусија. Починал во Атина во 1896 година на 55-годишна впозраст.

## Историја
Бил роден во Атина и бил од престижно академско семејство. Неговата мајка се викала Фани, а татко му Космас Кокидис. Козмас се борел во Грчката војна за независност и на крајот станал професор на Евелпидон. Братот на Деметриос, Ификратис Кокидис, исто така бил војник и професор на Евелпидон. Во октомври 1850 година, Деметриос посетувал јужна гимназија, а три години подоцна, во септември 1853 година, бил примен во првото кралско средно училиште во Атина. Еден од неговите професори бил физичарот и математичар Атанасиос Кизикинос. Деметриос дипломирал со високи почести во јуни 1858 година. Бидејќи бил извонреден студент, Деметриос го привлекол вниманието на грчкиот филантроп и ројалист Симон Синас. Синас и неговиот татко Георгиос Синас биле одговорни за подигање на Националната опсерваторија на Атина. Двајцата биле поврзани со грчките астрономи Георгиос Константинос Вурис и Јохан Фридрих Јулиус Шмит. Деметриос избрал да студира астрономија на Универзитетот во Берлин и на Берлинската опсерваторија. Неговиот професор бил светски познатиот астроном Јохан Франц Енке; Деметриос исто така бил поврзан со Карл Кристијан Брунс додека бил во Опсерваторијата. Завршил дисертација во 1862 година насловена: *Варијации на [[Деклинација (астрономија)|деклинациите]] на ѕвездите θ Голема Мечка и β Драко (Variationibus Declinationum Stellarum θ Ursae Majoris et β Draconis),* а потоа ги продолжил студиите во Париз до 1877 година повремено враќајќи се во Грција.

Деметриос трајно се вратил во Грција и бил назначен за кустос на опсерваторијата во Атина на 16 април 1877 година. На 30 март 1881 година, станал професор по астрономија на Универзитетот во Атина каде предавал географија, астрономија, метеорологија, климатологија и математика. Исто така, предавал геодезија, астрономија и виша математика на Евелпидон и на Грчката поморска академија по стапките на неговиот татко Козмас. Светски познатиот грчко-германски астроном Јохан Фридрих Јулиус Шмит починал во 1884 година. Кокидис тогаш ја презел неговата улога како директор на Атинската опсерваторија и станал четврти директор. За време на неговиот мандат, напишал огромен број на статии од областа на астрономијата и ги проширил постојните метеоролошки станици додавајќи ги оние во Крф, Закинтос и Лариса. Станал декан на Филозофската школа во учебната 1887–1888 година која била дел од Универзитетот во Атина.

Неуморно работел за да ги зајакне односите меѓу Атинската опсерваторија и нејзините меѓународни колеги. За придонес во астрономијата го добил Орденот на Спасителот од грчката држава и слични награди од Шпанија и Прусија. Од 1840 година до 1869 година бил консултант на Атинското археолошко друштво. Деметриос пишувал за публикацијата Естиа. Станал член на научната поделба на Литературното друштво Парнасос во 1870 година. Организацијата објавила и публикација. Клубот Парнасос сега е сместен во приватна куќа на плоштадот Свети Ѓорѓи дизајнирана од неговиот брат Ификратис Кокидис.

## Литературни дела

## Наводи

## Библиографија

* 
* 
* 
* 
* 
* 
* 

## Надворешни врски
* ''Variationibus Declinationum Stellarum θ Ursae Majoris et β Draconis''

Категорија:Починати во 1896 година
Категорија:Родени во 1840 година
Категорија:Апсолвенти на Парискиот универзитет